EU vil sørge for at artister som Astrid S får bedre betalt. Kritikerne frykter «sensurmaskiner».

Onsdag skal EU-politikerne, igjen, prøve å få på plass et nytt regelverk for opphavsrett.

12. sep. 2018 05:34 Sist oppdatert 12. september 2018

De ti mest populære låtene til Årets Spellemann-vinner Astrid S er sett tilsammen 43 millioner ganger på Youtube. Hadde hun fått det samme for Youtube-avspillinger som hun får fra Spotify, ville det gitt henne en inntekt på 1,7 millioner kroner.

Men ifølge kommunikasjonssjef i TONO, Willy Martinsen, er utbetalingene fra Spotify «mange, mange, mange ganger» høyere enn de er fra Youtube. 43 millioner avspillinger betyr ikke så mye i kroner og øre.